Νέα παράταση στην προσωρινή απαγόρευση λειτουργίας των καταστημάτων σε ολόκληρη την επικράτεια, ανακοίνωσε ο υφυπουργός Πολιτικής Προστασίας και Διαχείρισης Κρίσεων, Νίκος Χαρδαλιάς , στο πλαίσιο των μέτρων που λαμβάνει η κυβέρνηση για την αντιμετώπιση της επιδημίας του νέου κορωνοϊού .

Συγκεκριμένα, μέχρι και τις 11 Απριλίου παρατείνεται η προσωρινή απαγόρευση λειτουργίας των καταστημάτων σε ολόκληρη την επικράτεια.

Μιλώντας αμέσως μετά τον καθηγητή Λοιμωξιολογίας και εκπρόσωπο του υπουργείου Υγείας για τον κορωνοϊό, Σωτήρη Τσιόδρα, ο κ. Χαρδαλιάς διευκρίνισε πως η απόφαση αφορά στα καταστήματα που είναι ήδη κλειστά και μόνο σε αυτά.

Παράταση και στην αναστολή λειτουργίας και των λατρευτικών χώρων έως και τις 11 Απριλίου ανακοίνωσε ακόμη ο υφυπουργός, εξαιρώντας τη διαδικτυακή μετάδοση από ίδιο μέσο και με το προβλεπόμενο προσωπικό ασφαλείας.

«Βαδίζουμε σε μια λεπτή κόκκινη κλωστή και οποιαδήποτε λάθος επιλογή μπορεί να έχει ολέθριες επιπτώσεις. Κάθε ημέρα που μένουμε σπίτι, μας φέρνει πιο κοντά στα αγαπημένα μας πρόσωπα», τόνισε στις δηλώσεις του, μεταξύ άλλων, ο υφυπουργός Πολιτικής Προστασίας.

38 θάνατοι - 1.156 επιβεβαιωμένα κρούσματα στην Ελλάδα

Το τελευταίο εικοσιτετράωρο καταγράφηκαν 95 νέα κρούσματα κορωνοϊού και έξι θάνατοι στη χώρα.

Ο συνολικός αριθμός επιβεβαιωμένων κρουσμάτων ανέρχεται πλέον στα 1.156, ενώ 38 ασθενείς έχουν χάσει τη ζωή τους.

Διασωληνωμένοι σε Μονάδες Εντατικής Θεραπείας νοσηλεύονται 69 άτομα σε διάφορα νοσοκομεία της χώρας. Από τους 38 ασθενείς που έχουν καταλήξει, 29 είναι άνδρες και εννέα γυναίκες, με μέσο όρο ηλικίας τα 71 έτη.

Το 92% των θανάτων αφορούν ηλικιωμένους 70 ετών και άνω ή άτομα με σοβαρά υποκείμενα νοσήματα. Το 58% είχε διαγνωσμένο καρδιαγγειακό νόσημα.

Ο μέσος όρος ασθενών που διασωληνώνονται είναι τα 66 έτη και περίπου το 47% εξ αυτών έχουν σοβαρά υποκείμενα νοσήματα.

Την απόφαση για παράταση του κλεισίματος των καταστημάτων έως τις 11 Απριλίου, είχε ανακοινώσει νωρίτερα, μέσω του λογαριασμού του στο Twitter, ο Άδωνις Γεωργιάδης.

Συγκεκριμένα, ανήρτησε την ΚΥΑ της επέκτασης του μέτρου της προσωρινής απαγόρευσης λειτουργίας ιδιωτικών επιχειρήσεων και άλλων χώρων συνάθροισης κοινού, στο σύνολο της Επικράτειας για το χρονικό διάστημα από 28/3/2020 έως 11/4/2020 προς περιορισμό της διασποράς του κορωνοϊού.

Σύμφωνα με τη νέα ΚΥΑ οι κλάδοι που θα παραμείνουν κλειστοί είναι:

'Αλλο λιανικό εμπόριο σε μη εξειδικευμένα καταστήματα, εκτός από είδη ψιλικών και περιπτέρων, καθώς και υπηρεσίες ηλεκτρονικού ή τηλεφωνικού εμπορίου με παράδοση κατ'οίκον (e-shop κτλ.).

2. Λιανικό εμπόριο ηλεκτρονικών υπολογιστών, περιφερειακών μονάδων υπολογιστών και λογισμικού σε εξειδικευμένα καταστήματα.

3. Λιανικό εμπόριο τηλεπικοινωνιακού εξοπλισμού σε εξειδικευμένα καταστήματα.

4. Λιανικό εμπόριο εξοπλισμού ήχου και εικόνας σε εξειδικευμένα καταστήματα.

5. Λιανικό εμπόριο κλωστοϋφαντουργικών προϊόντων σε εξειδικευμένα καταστήματα.

6. Λιανικό εμπόριο σιδηρικών, χρωμάτων και τζαμιών σε εξειδικευμένα καταστήματα.

7. Λιανικό εμπόριο χαλιών, κιλιμιών και επενδύσεων δαπέδου και τοίχου σε εξειδικευμένα καταστήματα.

8. Λιανικό εμπόριο ηλεκτρικών οικιακών συσκευών σε εξειδικευμένα καταστήματα.

9. Λιανικό εμπόριο επίπλων, φωτιστικών και άλλων ειδών οικιακής χρήσης σε εξειδικευμένα καταστήματα.

10. Λιανικό εμπόριο βιβλίων σε εξειδικευμένα καταστήματα.

11. Λιανικό εμπόριο εφημερίδων και γραφικής ύλης σε εξειδικευμένα καταστήματα, εκτός από λιανικό εμπόριο εφημερίδων.

12. Λιανικό εμπόριο εγγραφών μουσικής και εικόνας σε εξειδικευμένα καταστήματα.

13. Λιανικό εμπόριο αθλητικού εξοπλισμού σε εξειδικευμένα καταστήματα.

14. Λιανικό εμπόριο παιχνιδιών κάθε είδους σε εξειδικευμένα καταστήματα.

ταστήματα.

16. Λιανικό εμπόριο υποδημάτων και δερμάτινων ειδών σε εξειδικευμένα καταστήματα.

17. Λιανικό εμπόριο καλλυντικών και ειδών καλλωπισμού σε εξειδικευμένα καταστήματα, εκτός από λιανικό εμπόριο χαρτιού υγείας, χαρτομάντιλων, μαντιλιών και πετσετών καθαρισμού προσώπου, τραπεζομάντιλων και πετσετών φαγητού, από χαρτί.

18. Λιανικό εμπόριο ρολογιών και κοσμημάτων σε εξειδικευμένα καταστήματα.

19. 'Αλλο λιανικό εμπόριο καινούργιων ειδών σε εξειδικευμένα καταστήματα, εκτός από λιανικό εμπόριο υλικών καθαρισμού, λιανικό εμπόριο καύσιμου πετρελαίου οικιακής χρήσης, υγραέριου, άνθρακα και ξυλείας, λιανικό εμπόριο ακατέργαστων αγρο- τικών προϊόντων π.δ.κ.α., λιανικό εμπόριο μηχανημάτων και εξοπλισμού π.δ.κ.α..

20. Λιανικό εμπόριο μεταχειρισμένων ειδών σε καταστήματα.

21. Λιανικό εμπόριο κλωστοϋφαντουργικών προϊόντων, ενδυμάτων και υποδημάτων, σε υπαίθριους πάγκους και αγορές.

22. Λιανικό εμπόριο άλλων ειδών σε υπαίθριους πάγκους και αγορές, πλην χαρτικών, ειδών καθαριότητας και προσωπικής φροντίδας.

23. Καταλύματα διακοπών και άλλα καταλύματα σύ- ντομης διαμονής εποχικής λειτουργίας.

24. Χώροι κατασκήνωσης, εγκαταστάσεις για οχήματα αναψυχής και ρυμουλκούμενα οχήματα.

25. Δραστηριότητες υπηρεσιών εστιατορίων και κινητών μονάδων εστίασης.

26. Δραστηριότητες υπηρεσιών τροφοδοσίας για εκδηλώσεις (catering).

27. Δραστηριότητες παροχής ποτών (χορευτικά κέντρα, αναψυκτήρια, καφέ μπαρ, καφενεία, καφετέριες, κέντρα διασκέδασης κτλ.).

28. Δραστηριότητες προβολής κινηματογραφικών ταινιών.

29. Ενοικίαση και εκμίσθωση ειδών αναψυχής και αθλητικών ειδών.

30. Ενοικίαση βιντεοκασετών και δίσκων.

31. Ενοικίαση και εκμίσθωση άλλων ειδών προσωπικής ή οικιακής χρήσης.

32. Οργάνωση συνεδρίων και εμπορικών εκθέσεων (ΚΑΔ 8230), συναυλιών και καλλιτεχνικών εκδηλώσεων.

33. Δραστηριότητες σχολών ερασιτεχνών οδηγών, εξαιρείται η εξ αποστάσεως εκπαίδευση.

34. Εκμετάλλευση αιθουσών θεαμάτων και συναφείς δραστηριότητες.

35. Δραστηριότητες βιβλιοθηκών και αρχειοφυλακείων.

36. Δραστηριότητες μουσείων.

37. Λειτουργία ιστορικών χώρων και κτιρίων και παρόμοιων πόλων έλξης επισκεπτών, καθώς και αρχαιολογικών χώρων.

38. Δραστηριότητες βοτανικών και ζωολογικών κήπων και φυσικών βιοτόπων.

39. Τυχερά παιχνίδια και στοιχήματα (καζίνο, χαρτοπαιχτικών λεσχών κτλ.), εξαιρουμένων των υπηρεσιών τυχερών παιχνιδιών σε απευθείας (on line) σύνδεση και υπηρεσιών στοιχημάτων σε απευθείας (on line) σύνδεση.

40. Εκμετάλλευση αθλητικών εγκαταστάσεων

41. Δραστηριότητες αθλητικών ομίλων.

42. Εγκαταστάσεις γυμναστικής.

43. 'Αλλες αθλητικές δραστηριότητες.

44. Δραστηριότητες πάρκων αναψυχής και άλλων θεματικών πάρκων.

45. 'Αλλες δραστηριότητες διασκέδασης και ψυχαγωγίας .

46. Δραστηριότητες κομμωτηρίων, κουρείων και κέντρων αισθητικής.

47. Δραστηριότητες σχετικές με τη φυσική ευεξία

48. Λιανικό εμπόριο ανθέων.

49. Λιανικό εμπόριο αποξηραμένων φυτών.

50. Λιανικό εμπόριο κομμένων ανθέων και μπουμπουκιών τους, συνθέσεων ανθέων, καθώς και ανθοδεσμών, στεφανιών και παρόμοιων ειδών.

51. Λιανικό εμπόριο μερών φυτών, χορταριών, βρύων και λειχήνων, κατάλληλων για διακοσμητική χρήση.

52. Λιανικό εμπόριο -μετά από εισαγωγή- ανθέων.

53. Υπηρεσίες που παρέχονται από καντίνες αθλητικών εγκαταστάσεων.

54. Υπηρεσίες που παρέχονται από σχολικές καντίνες (κυλικεία).

55. Υπηρεσίες που παρέχονται από φοιτητικά εστιατόρια.

56. Υπηρεσίες πολιτιστικών συλλόγων και σωματείων.

57. Υπηρεσίες ψυχαγωγικών μη αθλητικών λεσχών.

58. Υπηρεσίες γραφείων γνωριμίας ή συνοικεσίων.

59. Υπηρεσίες γυαλίσματος υποδημάτων.

60. Υπηρεσίες δερματοστιξίας (τατουάζ).

61. Υπηρεσίες ιερόδουλων.

62. Υπηρεσίες στολισμού εκκλησιών, αιθουσών κ.λπ. (για γάμους, βαπτίσεις, κηδείες και άλλες εκδηλώσεις).

63. Υπηρεσίες τρυπήματος δέρματος του σώματος (piercing).

64. Υπηρεσίες τεχνικού ελέγχου οχημάτων οδικών μεταφορών, εξαιρουμένων αποκλειστικά των ΙΚΤΕΟ που διαθέτουν εγκεκριμένη - αδειοδοτημένη αυτόματη γραμμή τεχνικού ελέγχου βαρέων οχημάτων για τον τεχνικό έλεγχο φορτηγών και λεωφορείων αυτοκίνητων οχημάτων που εκτελούν διεθνείς μεταφορές.

65. Υπηρεσίες που παρέχονται από παιδότοπους.

66. Υπηρεσίες που παρέχονται από Κέντρα Ανοιχτής Προστασίας Ηλικιωμένων (ΚΑΠΗ).